---
layout: page
title: Kulukorvaukset
permalink: /yhdistys/kulukorvaukset/
---

Datayhdistyksen puolesta tehdyistä hankinnoista aiheutuneista kuluista haetaan
kulukorvausta lähettämällä sähköpostia osoitteeseen <kulukorvaus@datat.fi>. Jos
kulu liittyy johonkin tiettyyn projektiin, kuten dataleffaan tai databileisiin,
sähköposti kuuluu lähettää myös projektin talousvastaavalle, joka kuittaa kulun
olevan projektin tiedossa ja hyväksymä. Kulukorvausviestistä pitää ilmetä
seuraavat asiat:

- Korvattava summa euroissa
- Mille pankkitilille summa maksetaan
- Kuka on tehnyt hankinnan
- Mihin tai miksi hankinta on tehty
- Tosite hankinnasta (kuitti)
  * Esim. yksityishenkilöiltä hankituista asioista tositteeksi kelpaa myyjän
    allekirjoittama lappu, jossa lukee selvästi mitä, milloin, keneltä ja mihin
    hintaan on hankittu
- Asianmukaisen tahon (esim. databiletoimikunta, dataleffan tekijät) talousvastaavan hyväksyntä

Seuraavaa mallia voi halutessaan käyttää kulukorvaushakemuksensa pohjana.

```
Lähettäjä: Erkki Esimerkki <erkki@esimerkki.fi>
Vastaanottaja: <kulukorvaus@datat.fi>
Cc: Tapahtuman talousvastaava <talousmatemaatikko@esimerkki.fi>
Aihe: Datatapahtuman 1.1.1970 kuluja

Summa: 123,00€
Tilinumero: FI12 3456 7890

- Ohjelmaan tarvittu hilavitkutin 23,00€
- Ruuat 84,02€
- Valkotaulutusseja derivointikilpailuun 15,98€

Kuitit ovat viestin liitteenä.
```

Hallitus käsittelee kulukorvaushakemukset pääsääntöisesti seuraavassa
kokouksessaan.
